Sa võtad me läbikukkumised ja me nõrkused
Sa paned oma aarded saviastjaisse
Võta ka mu süda, Issand, sest tahan olla Su astja
Et maailm näeks Su armastust minus
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Nüüd ma tõesti näen
Näen seda armastust Su silmis
Sa andsid oma elu,
et tuua kõik murtud tagasi ellu
On tore, et oled taas vaatamas Hillsong TV'd,
sest mu süda on täis tuld tänase sõnumi tõttu.
Tahan rääkida hukkamõistust
ja sellest, kuidas sel pole kohta su elus.
Tänane teema: sinu andestuses peitub vabadus.
Eelmises saates:
Tänane teema on: "Minu andestus - minu vabadus"
Süütundel on kaks külge.
Üks lähtub Pühast Vaimust ja on võimas asi,
sest see viib inimese meeleparanduse ja muutuseni
ning võimsate asjadeni.
Teine külg on aga hukkamõist, mis ei vii mitte kusagile.
Kui tahad elada hukkamõistu vaba elu,
pead esiteks mõistma, et hukkamõistu taga peituvad valed.
Ära aja sassi Jumala vaikimist Jumala eemalolekuga,
sest Ta on tõotanud, et Ta ei jäta ega hülga sind kunagi.
Nii et kui tunned end isoleerituna ja tundub, et Jumal on kaugel,
siis tea, et see võib olla tingitud hoopis patust.
Su elu võib olla puhas, selge ja täis erilisi värskendusaegu,
aga ainult juhul, kui sa ei lase hukkamõistul defineerida oma elu.
Sina ei ole sinu patt!
1. Et saada lahti hukkamõistust,
pead sa mõistma Saatana valesid selle taga.
2. Sa pead mõistma armu ja hukkamõistu vahelist võitlust.
Sest hukkamõist on palju parem sõber käsuseaduse ja Vana Testamendiga,
kui ta on seda armuga.
Roomlastele 8:3 kõlab Piibli laiendatud tõlkes imeliselt:
"Seadusandlus, olles mõranenud murtud inimloomuse enda poolt,
poleks iialgi saanud hakkama sellega, millega Jeesus sai."
Poleks iialgi saanud hakkama sellega, millega Jeesus sai.
Seadus oli alati vaid kui plaastriks patu peal,
selle asemel, et seda süviti parandada."
See ongi see kurb asi,
et püüad olukordi ületada omaenda jõus, tahtejõu abil.
Kuid see imab kõik mahlad sust' välja.
Sa püüad nii kangesti pidada kõiki käske
ja teha seda läbi omaenda õigsuse,
kuid tegelikult on see vaid kui patule plaastri panemine.
Selle asemel, et mõista seesmise tervenemise vajadust,
mida vaid Jeesus saab tuua.
Ärgem plaasterdagem oma pattu,
vaid uskugem vabadusse, mis tuleb läbi andestuse,
et võiksime kogeda tõelist tervenemist oma patust
ja liikuda Kristuse armus ja väes oma eludega edasi.
Aamen.
Paulus mõistis seda võitlust.
Ja ta ei rääkinud vaid teistest, aga iseendast Roomlaste 7 ptk's.
Roomlaste 8 ptk räägib aga ainult vabadusest
ja mitte hukkamõistust.
Kuid Rooma 7 ptk kirjeldab seda lahingut.
Roomlastele 7:15 kirjeldab Paulus seda võitlust järgnevalt:
"Ma ei mõista ju, mida ma teen:
sest ma ei tee seda, mida tahan, vaid ma teen, mida vihkan.
Kui ma aga teen, mida ma ei taha, siis ma möönan, et Seadus on hea.
Nii ei tee seda enam mina, vaid patt, mis minus elab."
Ta räägib siin sellest, kuidas patt saboteerib seadust.
"Ma tean ju, et minus - see tähendab minu loomuses -
ei ole head.
Tahet mul on, aga head teha ma ei suuda.
Sest head, mida ma tahan, ma ei tee, vaid paha, mida ma ei taha, ma teen."
Öeldakse, et tuleb teha seda, millest ise räägid.
Kuid kahjuks on nii,
et isegi, kui me tahame teha seda, millest me räägime
ja milleks meil isegi on tahet,
siis ometi on me sõnad ja teod sageli kaks täiesti eriasja.
Kuid Jeesus võib teha meid vabaks sellest.
"Kui ma aga teen seda, mida ma ei taha,
siis ei tee seda enam mina, vaid patt, mis elab minus.
Niisiis, tahtes teha head,
leian seaduse, et mul on kalduvus teha kurja."
Usun, et neid inimesi on palju, kes mõistavad taolist lahingut.
Sa oled hea inimene ja tahad nii väga meeldida Jumalale,
kuid su elus lihtsalt on miski, mis rikub selle kõik ära.
Vahel sa lihtsalt leiad, et oled nii nõrk.
Kuid sa ei pea elama sellises olukorras.
Sa jääd sellesse olukorda vaid juhul,
kui sa ei mõista, et hukkamõist on see, mis hoiab sind seal.
"Kes sind hukka mõistab?" - "Mitte keegi, Issand."
"Siis ei tee seda ka mina. Mine ja ära tee enam pattu!"
Hukkamõist on isetäituv ennustus,
mis hoiab sind kinni milleski, millest Jeesus on sind vabaks teinud.
Seetõttu tuleb murda selle vägi
ja mõista, et sel pole mingit meelevalda su üle.
Mulle meeldib Pauluse kirjeldus sellest lahingust.
Tahan siinkohal lugeda Roomlastele 7:22-25,
tehes seda Piibli laiendatud tõlkest,
kuna see annab nii palju mahlakamalt kogu sõnumi edasi.
"Ma naudin täiega Jumala korraldusi, kuid on üsna selge,
et mitte kogu mu olemus ei tunne neist rõõmu.
Osa minust tahab ka salaja mässata
ja kui ma seda kõige vähem ootan, võtab see osa minust võimust.
Olen püüdnud teha kõike, kuid miski ei aita.
Olen omadega otsakorral.
Kas tõesti pole kedagi, kes saaks mind kuidagigi aidata?
See on tõsine küsimus.
Kuid sellele on ka vastus.
Tänu Jumalale, et Jeesus Kristus saab ja tahabki aidata.
Ta tegutses selle nimel,
et seada asjad korda siin vastuolulises maailmas,
kus ma tahan teenida Jumalat kogu oma meele ja südamega,
kuid olles patust haaratud, teen hoopis midagi muud."
Paulus mõistab seda võitlust
ja seda tänu oma isiklikule kogemusele.
Kuid Roomlastele 8:1 ütleb ta,
et pole mingit hukkamõistu neile, kes on Jeesuses Kristuses.
Sa kas oled patus ja hukkamõistus,
või Jeesuses Kristuses.
Need, kes on Jeesuses Kristuses, ei käi lihahimude järgi,
vaid on juhitud Jumala Vaimust.
Hukkamõist on see, mis seob sind ja hoiab sind tagasi seni,
kuni sa mõistad, et su ainuke lootus on Jeesuses Kristuses.
Kui imeline!
Keset oma võitlusi, ütles Paulus: "Oh mind õnnetut inimest!"
Oh mind õnnetut inimest!
"Imeline arm, mis päästis mu õnnetu."
Oh mind õnnetut inimest!
Kui püüad omaenda õigsuses asjadest võitu saada,
ei tee sa muud, kui riietad vaid oma õnnetu olemise ülikonda.
Sest eneseõigsus on su ülikonda riietatud õigsus,
mis ei muuda mitte midagi.
Sellest pole mingit tolku.
See ei taga sulle puhast elu,
kus nautida Jumala ligiolus värskenduse aegu.
Seda saab kogeda vaid siis,
kuid mõistad, et Jeesuses Kristuses pole mingit hukkamõistu.
Selleks aga, et seda kogeda, pead:
1. Mõistma, et hukkamõistu taga peituvad Saatana valed
2. Mõistma hukkamõistu ja armu vahelist võitlust.
3. Mõistma, et Jeesus pööras kõik pahupidi.
Ja see on see, mis mulle meeldib.
Sest käsuseadus oli väga konkreetne,
rääkides nii hukkamõistust, kui õigeksmõistmisest.
Mõlemad on seaduslikud terminid.
Hukkamõistu jaoks kasutati väga selget ja täpset sõna,
kuna see lõi seadusliku pretsedendi.
Seaduslik pretsedent tähendab seda,
et kui oled süüdi, mõistetakse sind ka hukka.
Kui aga oled süütu ehk õige, mõistetakse sind õigeks.
Nii et need on kaks väga täpset sõna, mis kuuluvad seadussüsteemi.
Ehk sõnad, mis kuuluvad kohtusaali.
Kui kohus sind süüdlaseks peab, mõistetakse sind hukka.
Kui kohus sind süütuks peab, mõistetakse sind õigeks
ja sa oled vaba, nii nagu sa polekski midagi teinud.
Jeesus pöörab selle kõik peapeale.
5 Moosese 25:1-2 on öeldud:
"Kui meeste vahel on riid ja nad astuvad kohtu ette
ja neile mõistetakse kohut, õige õigeks ja süüdlane süüdi,
ja kui süüdlane on peksu väärt,
siis käskigu kohtumõistja teda maha heita
ja enese juuresolekul teda peksta, lugedes vastavalt tema süüle."
Ehk teisisõnu - mida suurem süü, seda rohkem piitsa.
Jeesust ka peksti ja Ta sai 39 piitsahoopi.
5 Moosese raamatus on samas öeldud,
et 40 piitsahoopi tähendas juba surma.
Jeesus talus nii peksu kui ka surma.
Kui sa tahad elada jätkuva hukkamõistu all,
seisa ka kohtuniku ette
ja nii nagu 5 Moosese raamatus on kirjeldatud -
kohtunik vaatas pealt,
kuidas tema ees lebavat inimest 39 korda piitsutati,
või talle ta süü kohaselt vastav arv hoope jagati.
Jeesus pööras selle kõik peapeale,
kuigi tegu oli väga täpse seadusliku pretsedendiga.
Millegagi, millega polnud mingit jamamist.
Kuid Jeesus pööras selle kõik oma sõnumiga pea peale
ja selles peitub ka meie vabadus hukkamõistust.
Kuidas on? Kas võtad selle sõnumi vastu täna,
või istud ikka oma hukkamõistu hunniku otsas?
Kuula!
Roomlastele 8:3
"Sest seda, milleks Seadus oli võimetu,
kuna see oli jõuetu inimloomuse tõttu,
on teinud Jumal, kes mõistis patu inimeses surma..."
Mille Ta surma mõistis?
Sinu?
Ei! Patu!
Tead, miks seda on oluline mõista?
Kui ingel Gabriel kõnetas Maarjat ja ütles, et ta toob ilmale poja,
kellele saab nimeks Jeesus,
siis nimi Jeesust tähendab päästjat ja mitte hukkamõistjat.
Kui Jeesus oleks saadetud maailma hukka mõistma,
oleks Jumal saatnudki hukkamõistja.
Kuid Jeesus saadeti maailma päästma,
nii et Jumal saatis päästja.
Ja me võime olla Jumalale tänulikud selle eest.
Enamus teab Johannese 3:16
"Sest nõnda on Jumal maailma armastanud,
et Ta andis oma ainusündinud Poja,
et keegi ei hukkuks, vaid et neil võiks olla igavene elu."
Me vuristame seda kui lennult,
kuid vaata salmi 17, mis on veelgi võimsam:
"Jumal ei ole ju läkitanud oma Poega maailma,
et ta kohut mõistaks maailma üle,
vaid et maailm tema läbi päästetaks."
Tänu Jumalale, et Ta saatis meile päästja ja mitte hukkamõistja!
Ta mõistab küll hukka patu ja hukkamõistu,
kuid toob vabaduse patusele.
Ja seetõttu võid sa elada oma elu vabana.
Jeesus seisis kõigi religioossete ja eneseõigete variseride ees,
kes teadsid läbi ja lõhki 5 Moosese raamatut.
Nad teadsid, et kui oled süüdi, mõistetakse sind hukka
ja kui oled süütu, mõistetakse sind õigeks.
Jeesus seisis kõigi nende ees - õpetlaste ja haritlaste,
kes teadsid Jumala Sõna ja 5 Moosest väga hästi.
Jeesus seisis nende ees
ja rääkis neile loo variserist ja maksukogujast
ning nende erinevatest südamehoiakutest.
Luuka 18:10-14 ütleb:
Kaks inimest läksid üles pühakotta palvetama,
üks oli variser ja teine tölner.
Seisma jäädes palvetas variser: Oh Jumal, ma tänan sind,
et mina ei ole niisugune nagu muud inimesed:
röövijad, ülekohtused, abielurikkujad, ega ka niisugune nagu see tölner.
Mina paastun kaks korda nädalas,
annan kümnist kõigest, mis ma saan.”
Aga tölner seisis eemal..."
See tölner ehk maksukoguja oli seal loos selline ebakindel kuju.
"Aga tölner seisis eemal ega tahtnud silmigi tõsta taeva poole,
vaid lõi endale vastu rindu ja ütles:
Oh Jumal, ole mulle patusele armuline!”
Ma ütlen teile,
tema läks alla oma kotta õigeks mõistetult."
Näete, kuidas Jeesus selle kõik pahupidi pööras?
"...tema läks alla oma kotta õigeks mõistetult, mitte too teine.
Sest igaüht, kes ennast ise ülendab, alandatakse,
kes aga ennast ise alandab, seda ülendatakse.”
Mida Jeesus tegi?
Ta mõistis hukka eneseõige mehe
ja tõi vabaduse patusele.
Seetõttu ei pea hukkamõist valitsema su üle.
Ja lõpuks neljandaks...
4. Su süüdistajatel pole mingit meelevalda su üle.
Ära iialgi unusta, et su süüdistajatel pole mingit meelevalda su üle.
Roomlastele 8 ptk algab sellega, et enam pole mingit hukkamõistu,
kuid see peatükk lõppeb sama võimsalt.
See algab sellega, et Jeesuses pole enam mingit hukkamõistu
ja lõppeb 5 küsimusega.
Tahan esitada need ka sulle, nii et vaatame Roomlastele 8:31-35
Igas salmis on üks küsimus.
1. küsimus on selline:
"Kui Jumal on meie poolt, kes võib olla meie vastu?"
Laiendatud piiblitõlge ütleb:
"Kui selline Jumal on meie poolt, kellele on meil üldse kaotada?"
Kui selline Jumal on meie poolt, kellele on meil üldse kaotada?
Asja iva on selles, et Jumal on sinu poolt.
Kui tunned, et oled puusse pannud ja koged hukkamõistu,
siis kas arvad, et Jumal on su vastu?
Ära usu neid, kes seda väidavad,
sest Ta on täiega sinu poolt ja sinu poolel!
Ta armastab sind!
Aamen.
2. küsimus:
"Kuidas ta ei peaks siis koos Pojaga meile kõike muud kinkima?"
Kuidas Ta ei peaks meile kõike vabalt kinkima?
Laiendatud piiblitõlge ütleb:
"Kui Jumal ei kahelnud panemast meie eest kõike kaalule,
võttes meid nii nagu oleme
ja saades osa halvimast, läkitades oma Poja,
kas Ta ei teeks siis meie heaks kõike muudki
rõõmuga ja vabast tahtest?"
Hukkamõist ei saa aru vabaduse mõistest.
Ta ei tunne end hästi selles suhtes.
Kuid kas oleks veel midagi, mida Jumal ei teeks me heaks?
Kui Ta juba andis oma elu meie eest,
kas tõesti pole midagi muud, mida Ta teeks?
Mina usun, et siin on täna inimesi, kes tulid siia hukkamõistu all,
kuid lahkuvad siit vabadena.
Usun, et inimesed saavad kogema tõelist värskendust.
Tõelist värskendust Jumala ligiolus, mis puhastab iseendast.
3.küsimus: "Kes võib süüdistada Jumala valituid?"
Kes võib süüdistada Jumala valituid?
Piibli laiendatud tõlge ütleb:
"Kes julgeks jagada maid Jumalaga nende osas, kes Tema valitud?"
Kes julgeks jagada maid Jumalaga nende osas, kes Tema valitud?
Kui hukkamõist tahab sinuga maid jagada,
siis ta jagab maid Jumala valitutega.
Kes julgeks Jumalaga maid jagada?
Kes julgeks jagada maid Jumalaga nende osas, kes Tema valitud?
4. küsimus: "Kes võib meid hukka mõista?"
Laiendatud tõlge ütleb:
"Kes julgeks isegi näpuga näidata?"
5. küsimus: "Kes võib meid lahutada Kristuse armastusest?"
Laiendatud tõlge: "Kas tõesti leiduks kedagi,
kes suudaks lüüa kiilu meie ja Jumala armastuse vahele?"
Kõik need 5 küsimust kätkevad endast küsimust: "Kes?"
Kes lahutab teid?
Kes mõistab kohut Jumala valitute üle?
Ja siis on kõige lõpuks öeldud,
et mitte miski ei suuda meid lahutada Jumala armastusest.
Ehk jutt käib asjadest nagu: kõrgused, laiused, sügavused,
olevik, tulevik jne.
Kuid küsimuste korral pole kordagi öeldud: "Mis?",
vaid alati: "Kes?"
Kes saab sind lahutada?
Võib-olla lahutab üksildus sind Jumalast.
Võib-olla tunned end lüüasaanuna või ebapädevana
ja see lahutab sind Jumalast.
Võib-olla on see midagi muud, mis sind lahutab Jumalast.
Laiendatud piiblitõlge ütleb:
"Kas tõesti leiduks kedagi,
kes suudaks lüüa kiilu meie ja Jumala armastuse vahele?
See pole võimalik!
Ei üksi mure, ükski raskus, ükski viha, nälg või kodutu olemine,
ei ükski ähvardus ega noahoop selga,
ega kõige hullemadki patud Piibli nimistus..."
Isegi mitte kõige hullemad patud Piibli nimistus
ei saa sind lahutada Jumala armastusest.
Isegi mitte kõige hullem patt Piiblis ei saa lahutada sind, Jumala last!
Aamen!
Sind, kui Jumala last!
Isegi mitte kõige hullem patt Piiblis,
ei saa lahutada sind Kristuse armastusest!
Kui vinge see veel on?!
Mitte miski! Mitte miski ei saa lahutada sind!
Kõik variserid ja religioossed kujud seal Johannese 8 ptk's,
kes tundsid hästi 5 Moosese raamatut,
tõid Jeesuse juurde ühe naise ja ütlesid:
"Me tabasime ta otse abielurikkumiselt!"
"Me tabasime ta otse teolt!"
Ja siis nad püüdsid Jeesuse käsuõpetusega proovile panna,
öeldes, et seaduse järgi tuleks naine kividega surnuks visata.
"Mida sa temaga teed?"
Mulle meeldib, mis edasi sai.
Jeesus põlvitas ja kirjutas midagi liivale,
öeldes seejärel: "Kes teist on patuta, visaku esimene kivi!"
Vaatame korra Johannese 8:9
"Ja seda kuuldes lahkusid nad üksteise järel,
vanematest alates,
jäid üksnes tema ja keskel seisev naine."
Mis juhtus?
Kõik süüdistajad lahkusid ükshaaval
ja alles jäid vaid Jeesus ning see naine,
kellele Jeesus ütles: "Mine ja ära tee enam pattu!"
Kui sa tahad hukkamõistust vabaks saada,
tuleb kõigist süüdistajatest oma elus ükshaaval lahti saada,
kuniks jääte vaid sina ja Jeesus.
Sest ainus viis, kuidas mitte elada hukkamõistu all,
on Jeesuses Kristuses.
Kõik muu peab ükshaaval lahkuma:
enesehaletsus, enese kahjustamine, hirm ja nõrkused peavad lahkuma.
Lüüasaamise ja ebapiisavuse tunne peavad lahkuma.
Negatiivne väljavaade tulevikule peab lahkuma.
Omaenda rumaluse vihkamine peab lahkuma.
Kahetsused peavad lahkuma.
Kuniks järele jäävad vaid sina ja Jeesus kahekesi,
nii et keegi ei saa sind lahutada Tema armastusest.
Sule hetkeks oma silmad.
Vaid sina ja Jeesus kahekesi.
Kõik see, millel pead minna laskma - lase sel minna!
Kahetsused - lase neil minna.
Viha iseenda peale - lase sel minna.
Enese materdamine - lase sel minna.
See kohutav tume pilv, mis su elu üle hõljub - lase sel minna.
Lase sel minna.
Kõik need murtud ja laiali heidetud killud
Saavad armu läbi kokku kogutud ja tervendatud
Tühjade kätega, kuid mitte hüljatud
Olen saanud vabaks, olen saanud vabaks
Imeline arm, kui armas selle kõla
Mis päästis minusuguse õnnetu
Olin kord kadunud, kuid nüüd olen leitud taas
Olin kord pime, kuid nüüd taas näen
Nüüd ma tõesti näen
Näen seda armastust Su silmis
Sa andsid oma elu,
et tuua kõik murtud tagasi ellu
Isa, ma usun Jeesuse nimel,
et hukkamõist lahkub siit paigast ja inimestest.
Isa, ma tänan, et me ei ole meie patt
ja Sa oled viinud me patu kaugele meist.
Me võime elada vabana patust ja hukkamõistust.
Issand, ma usun Jeesuse nimel, et see hukkamõist ja tume pilv,
mis hoiab inimesi kinni,
saab murtud läbi Jeesuse armu ja väe.
Täname Sind, Isa, et Sina viid meid meeleparandusele,
mille kaudu võime kogeda puhastust
ja tõelist värskendust, mis tuleb Issanda ligiolust.
Püha Vaim, las Su tahe sündida inimeste eludes
ja las nad minna siit ära vabadena.
Las nad elada Kristuse õigsuses
ja kogeda, et nad on elava Jumala lapsed.
Päästetud, puhtaks tehtud, tervendatud ja terviklikud.
Isa, ma tänan Sind, et meil on täielik õigus Sind ülistada.
Et meil on õigus viibida Sinu kojas
ja haarata kinni Sinu poolt määratud tulevikust ja plaanist.
Et meil on täielik õigus uskuda Sinusse
ja sellesse, et Sa teed, mida Su Sõna ütleb
nii meie eludes kui meie elude läbi.
Issand, täida oma sõna oma rahva eludes, Jeesuse nimel.
Loodan südamest, et usud,
et Jumal on su poolt ja mitte su vastu.
Piibel ütleb: "Kes saab süüdistada Jumala valituid?"
Ehk teisisõnu:
kes saaks näidata näpuga inimese peale,
kes usub Jeesusesse Kristusesse?
Kes saab lahutada meid Kristuse armastusest?
Katsumused ja tagakius?
Tegelikult ei ükski laius, kõrgus, ingel ega deemon;
ei minevik ega tulevik.
Mitte miski ei saa meid lahutada Kristuse armastusest!
Me oleme enam kui võitjad!
Kreekakeelne sõna sellele
lähtub samast märgist nagu Nike'i logo,
viidates võitjale või ületajale.
Läbi Jeesuse oleme me aga veelgi enam kui võitjad,
nii et patt ja hukkamõist ei pea omama meelevalda su üle.
Sest kõik need asjad,
mis püüavad sind panna hukkamõistu alla,
on midagi, mille üle sa oled rohkem kui võitja.
Piibel ütleb, et ei elu ega surm, ei inglid, deemonid,
minevik-tulevik ega miski muu loodu
saa sind lahutada Kristuse armastusest.
Ta armastab sind ja Ta on sinu poolel.
Ta on sinu poolt ja mitte su vastu, nii et sa võid elada vabaduses.
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
Järgmine peatus on 2 minuti pärast.
Mul on hea meel, et vaatasid meid
ja loodetavasti teed seda ka nädala pärast.
Räägin sellest, kuidas su andestuses peitub su vabadus.
ja kuidas elada vabana.
Sest Piibel ütleb, et Jeesus esindab üht uut elamise viisi,
mistõttu mu palve on, et sinagi saaksid osa sellest.
Ole õnnistatud ja tea, et parim on alles ootel!
Tõlge: Anne-Ly Raukas